डीडीसीए की जांच रिपोर्ट में जेटली का जिक्र नहीं
नई दिल्ली |डीडीसीए (दिल्ली और जिला क्रिकेट संघ) घोटाले को लेकर दिल्ली सरकार की जांच रिपोर्ट में वित्त मंत्री अरुण जेटली का नाम नहीं है। भाजपा ने इसे अपने नेता के पक्ष में ‘क्लीन चिट’ करार दिया है। जबकि, आप का दावा है कि रिपोर्ट में जांच आयोग गठित करने की सिफारिश की गई है। केजरीवाल सरकार ने प्रिंसिपल सेक्रेटरी चेतन सांघी की अध्यक्षता में जांच समिति बनाई थी। समिति की 237 पेज की रिपोर्ट में कोटला स्टेडियम के कॉरपोरेट बॉक्स आदि के निर्माण में आर्थिक अनियमितता की बात कही गई है।
रिपोर्ट आने के बाद भाजपा प्रवक्ता श्रीकांत शर्मा और एमजे अकबर ने दिल्ली के मुख्यमंत्री अरविंद केजरीवाल और आप पर सवाल उठाए। शर्मा ने कहा, ‘इस मामले में केजरीवाल ने ‘गलत नंबर डायल\\\' कर दिया है। अब वे मानहानि के 10 करोड़ रुपए देने के लिए तैयार रहें।’ एमजे अकबर ने कहा, ‘जेटली का नाम बेवजह उछालने वाले केजरीवाल को माफी मांगनी चाहिए।’ संबंधित|खबरपेज 4
सोनिया के कहने पर नहीं उठाया मसला: कीर्ति
भाजपासे निलंबित कीर्ति आजाद ने इससे इनकार किया है कि लोकसभा में सोनिया गांधी के इशारे पर उन्होंने डीडीसीए का मुद्दा उठाया। एक ट्वीट में उन्होंने कहा कि ऐसा कहना स्पीकर के रोल को कम करना होगा, जो यह तय करती हैं कि कौन बोलेगा। आजाद ने कहा कि उन्होंने केवल भ्रष्टाचार के खिलाफ लड़ाई में पार्टी का समर्थन किया है।
रिपोर्ट की गलत व्याख्या कर रही भाजपा : आप
आपनेता आशुतोष ने कहा, ‘भाजपा जांच रिपोर्ट की गलत व्याख्या कर रही है। रिपोर्ट के पेज 34-35 में साफ कहा गया है कि मामले की जांच के लिए आयोग बनाया जाना चाहिए। डीडीसीए के पदाधिकारियों पर भ्रष्टाचार निवारक कानून के तहत मामला चलाना चाहिए। जबकि, केजरीवाल ने ट्वीट किया, ‘आप और भाजपा में यही फर्क है। आप पुष्ट सबूतों के आधार पर तेज और ठोस कार्रवाई करती है, जबकि भाजपा भ्रष्टाचार का बचाव करती है और जांच से दूर भागती है।\\\'
hin_Deva hin_Deva hin_Deva hin_Deva hin_Deva hin_Deva hin_Deva